Carsten Smith

Carsten Smith (født 1932) er en norsk jurist som var høyesterettsjustitiarius 1991–2002.  

Bakgrunn
Han har artium fra Oslo katedralskole og ble cand.jur. i 1956 og senere professor i rettsvitenskap ved Universitetet i Oslo (UiO). Han var dekan ved Det juridiske fakultet ved (UiO) fra 1977 til 1979 og er æresdoktor ved flere universiteter i Norden, USA og Sør-Korea.90 års omtale i Aftenposten 13. juli 2022

Virke
Smith har ledet flere offentlige utvalg og utredninger, blant annet Samerettsutvalget (1980) og Kystfiskeutvalget for Finnmark (2006). Han har også skrevet flere bøker i privatrett, offentlig rett og folkerett.

I sin tid som høyesterettsjustitiarius vektla han at Høyesterett ikke bare skulle avgjøre de konkrete sakene den fikk til pådømmelse, men at den også skulle ha en rettsskapende funksjon.

Han var i 1960-årene dommer i spørreprogrammet Kvitt eller dobbelt på NRK. Senere var også hans kone Lucy Smith (1934-2013), som var professor i juss ved Universitetet i Oslo, dommer i samme program. Paret har tre døtre, som alle er jurister, herunder datteren Merete Smith som fra 2006 til 2010 også var dommer i Kvitt eller dobbelt.

Utmerkelser
Han er tildelt en rekke ordener og utmerkelserThorleif Andreassen: «Styrer med både anker og seil», Aftenposten, 11. juli 1997, s. 14. som Fritt Ords honnør (1985), Den nordiske juristpris og Rettssikkerhetsprisen. Han ble i 1988 hedret med Fridtjof Nansens belønning for fremragende forskning.

Carsten Smith er tildelt Storkors av St. Olavs Orden (2003). Han er også storkorskommandør av den svenske Nordstjerneordenen (2001),«Svensk heder til Carsten og Lucy Smith», Aftenposten, 19. juni 2001, s. 10. kommandør av Den islandske falkeorden og av Finlands hvite roses orden. 

Smith ble i 1966 innvalgt som medlem av Det Norske Videnskaps-Akademi. I 1988 var han formann i den historisk-filosofiske klasse, og i 1991 var han akademiets preses. Smith ble i 1985 medlem av det finske vitenskapsakademi og i 1991 av European Academy of Arts, Sciences and Humanities.

 Referanser 

 Eksterne lenker 




Kategori:Norske jusprofessorer
Kategori:Æresdoktorer ved Universitetet i Tromsø
Kategori:Æresdoktorer ved Uppsala universitet
Kategori:Norske høyesterettsjustitiarier
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Storkors av St. Olavs Orden
Kategori:Nordstjerneordenen
Kategori:Finlands hvite roses orden
Kategori:Den islandske falkeorden
Kategori:Personer fra Oslo
Kategori:Personer tilknyttet Brigham Young University